Na osnovu čl. 38 stav 1 tačka 9 Zakona o lokalnoj samoupravi („Sl. list CG“ broj 2/18, 34/19, 38/20, 50/22, 84/22, 81/25 i 98/25), u vezi sa čl. 200 Zakona o lokalnoj samoupravi („Sl. list CG“ broj 133/26), čl. 29 stav 2 Zakona o državnoj imovini („Sl. list CG“ broj 21/09, 40/11, 23/25 i 160/25), čl. 40 stav 1 tačka 9  Statuta opštine Pljevlja („Sl. list CG – opštinski propisi“ br.46/18) i Odluke Vlade Crne Gore o davanju prethodne saglasnosti Opštini Pljevlja za prodaju nepokretnosti broj 01-011/26-2838/3 od 23.07.2026.godine („Sl list CG“ broj 135/26), Skupština opštine Pljevlja, na sjednici održanoj dana  30.10.2026. godine, donijela je

O D L U K U
o prodaji nepokretnosti u okviru DUP-a „Centar I“-Izmjene i dopune

Član 1 
	Opština Pljevlja prodaje nepokretnosti u državnoj svojini, sa pravom raspolaganja Opštine Pljevlja u okviru DUP-a „Centar I“-Izmjene i dopune i to:
- katastarsku parcelu br.2263/1, po načinu korišćenja „građevinska parcela“, površine 937,00m2, upisana u list  nepokretnosti 3170 KO Pljevlja, svojina Crna Gora sa pravom raspolaganja Opština Pljevlja, koja čini urbanističku parcelu broj 244, planirane namjene-objekti višeporodičnog stanovanja TIP VS2-stanovanje i stanovanje sa djelatnostima ili samo djelatnosti,  po početnoj  minimalnoj cijeni od 205,00 €/m2 odnosno po ukupnoj početnoj minimalnoj cijeni od 192.085,00 eura.

Član 2
	Minimalna početna cijena nepokretnosti iz člana 1 ove Odluke utvrđena je procjenom sudskog vještaka građevinske struke Mire Čolović broj 11-430/24-149/27 od 09.04.2026.godine. 

Član 3
Prodaja nepokretnosti iz člana 1 ove Odluke izvšiće se na osnovu prikupljenih ponuda, po javnom pozivu koji će objaviti Direkcija za imovinu opštine Pljevlja u jednom dnevnom listu i na internet stranici Opštine Pljevlja. 

Član 4
Ovlašćuje se Predsjednik opštine Pljevlja da formira Komisiju za sprovođenje postupka prodaje i da u ime Opštine Pljevlja sa najpovoljnijim ponuđačem  zaključi Ugovor o kupoprodaji predmetnih nepokretnosti.

Član 5
Ova Odluka stupa na snagu osmog dana od dana objavljivanja u Službenom listu CG – Opštinski propisi.

